Arbejdstilsynet oplyser, at man har givet virksomheden Brøndbjerg Skovservice et strakspåbud om "at sikre traktor med buskrydder anvendes sikkerhedsmæssigt fuldt forsvarligt på Gug Skole, så faren for påkørsel imødegås". Sådan skriver Arbejdstilsynet i en mail til TV2 Nord, og samtidig er Arbejdstilsynet netop nu i gang med at undersøge, om såvel Aalborg Kommune som Gug Skole kan drages til ansvar. Den tragiske ulykke skete fredag ved middagstid i forbindelse med, at Brøndbjerg Skovservice var i gang med at rydde nogle buske. Samtidig var der børn på skolens sportsplads, hvor arbejdet fandt sted. - Vi er I dyb sorg og tænker selvfølgelig på familien. Og mere har jeg ikke lyst til at sige, fortæller Jan Lauridsen, indehaver af firmaet Brøndbjerg Skovservice, hvor den 23-årige mand, der kørte traktoren, er ansat.

Referat:
Virksomheden Brøndbjerg Skovservice får et strakspåbud fra Arbejdstilsynet, efter den tragiske ulykke på Gug Skole fredag, hvor en ni-årig pige mistede livet.